Piper PA-28 Cherokee
Piper PA-28 Cherokee on ühemootoriline USA firma Piper Aircraft konstrueeritud neljaistmeline väikelennuk, mida ehitatakse seeriana. See lennuk on arendatud kui õppe- ja reisilennuk. Lennuk on alltiivaline ühe kolbmootoriga terviklik metallkonstruktsioon. Lennuki ehitamist seeriana alustati aastal 1960. Lennukile paigaldatava mootorite võimsus jääb vahemikku 140–300 hj (105–220 kW) ning lisana pakutakse ka sissetõmmatavat telikut. Piper PA-28 seeria peamisteks konkurentideks on sarnased Grumman American AA-5, Beechcraft Musketeer ja ülatiivaline Cessna 172. Esimesed Cherokeed olid võimsusega 150 hj ja 160 hj (PA-28-150 ja PA-28-160), mille ehitamine sai alguse aastal 1961. Lennuki nimes olev viimane number näitab alati lennukile paigaldatud mootori võimsust hobujõududes.